钦定古今图书集成/明伦汇编/氏族典/第558卷 > 司马虓
## 钦定古今图书集成/明伦汇编/氏族典/第558卷 > 司马虓

按《晋书范阳康王绥传》：“绥子虓，字武会，少好学驰誉，
研考经纪，清辩能言论。拜散骑常侍，累迁尚书，出为
汝南将军，都督豫州诸军事，持节镇许昌。惠帝西迁，
虓与从兄平昌公模等推东海王越为盟主，越与虓
西迎帝。天子还都，拜虓为司徒。永兴三年，虓疾薨，无
子，养模子黎为嗣。𥟖随模就国，于长安遇害。”